Avaldatud 5 aastat tagasi
"Suurepärane ämmaemand"
Mul ei jätku sõnu kiitmaks oma ämmaemandat. Naistel, kes esimest korda sünnitama lähevad, üldiselt puudub selge arusaam sellest, milliseks võiks kujuneda ämmaemanda roll. Vähemalt mul oli nii. Kui sünnituse 1. osas oli tema kohalolek minimaalne, sest saime tugiisikuga väga hästi hakkama ja ei igatsenudki kellegi juhendamist, siis mida aeg edasi, seda rohkem Mai roll suurenes. Ta andis mulle kindlad juhtnöörid ning teda usaldades ja kuulates läks kõik nii nagu pidi. Küllap on igal ämmaemandal oma käekiri, kuid mulle sobis Mai oma suurepäraselt. Mõnusa huumorimeelega konkreetne ja professionaalne ämmaemand, kelle juures kõik sünnitajad ennast kindlalt saavad tunda.